

**แผนปฏิบัติการเฝ้าระวัง ป้องกัน**

**และควบคุม โรคติดต่อหรือโรคระบาด**

**พ.ศ.๒๕๖๒-๒๕๖๔**

**ตามพระราชบัญญัติโรคติดต่อ พ.ศ.๒๕๕๘**

**จังหวัดพระนครศรีอยุธยา**

**บทนำ**

ในช่วงระยะเวลาหลายปีที่ผ่านมา เกิดโรคระบาดในหลายเหตุการณ์ จากสาเหตุปัจจัยต่างๆ เช่น ความก้าวหน้าทางด้านคมนาคม การเดินทางระหว่างประเทศ จำนวนเที่ยวบินที่เพิ่มมากขึ้น การท่องเที่ยว การประกอบอาชีพที่เสรีมากขึ้น การตัดไม้ทำลายป่า การชลประทาน รวมถึงการเกิดอุทกภัยที่ส่งผลทางตรงและทางอ้อม ทำให้เกิดพาหะนำโรคติดเชื้อนำโดยแมลงและสัตว์ฟันแทะมากขึ้น เขตเมืองขยายตัวเกิดความแออัดสุขอนามัยและสุขาภิบาลต่างๆ ซับซ้อนมากขึ้น การเคลื่อนย้ายถิ่นฐานประชากร นอกจากนี้ยังมีเรื่องอุตสาหกรรมที่ขยายตัวมากขึ้น การเปลี่ยนแปลงพยาธิวิทยาการก่อโรคทำให้เชื้อโรคติดต่อมีความรุนแรงมากขึ้นหรือน้อยลง จังหวัดพระนครศรีอยุธยา เป็นจังหวัดหนึ่งที่มีความเสี่ยงต่อโรคติดต่อหลายชนิด เช่น โรค MERS โรคไข้ไวรัสซิกา โรคไข้หวัดนก โรคไข้หวัดใหญ่ ๒๐๐๙ โรคไข้กาฬหลังแอ่น โรคไข้ปวดข้อยุงลาย โรคมือเท้าปาก โรคไข้เลือดออก โรควัณโรค โรคพิษสุนัขบ้า เป็นต้น ซึ่งก่อให้เกิดความวิตกกังวลต่อประชาชน

 ตามพระราชบัญญัติโรคติดต่อ พ.ศ. ๒๕๕๘ ได้ประกาศในราชกิจจานุเบกษา เล่ม ๑๓๒ ตอนที่ ๘๖ ก เมื่อวันที่ ๘ กันยายน ๒๕๕๘ จะมีผลใช้บังคับตั้งแต่วันที่ ๖ มีนาคม ๒๕๕๙ เป็นต้นไป แทนพระราชบัญญัติโรคติดต่อ พ.ศ. ๒๕๒๓ ด้วยเหตุผลบางประการที่ไม่เหมาะสมกับสถานการณ์ในปัจจุบัน ที่โรคติดต่อมีการระบาดรุนแรงมากกว่าปกติ และได้กำหนดกลไกการดำเนินงานตามพระราชบัญญัติโรคติดต่อ พ.ศ. ๒๕๕๘ ในระดับชาติ ระดับจังหวัด และระดับพื้นที่ ได้แก่ คณะกรรมการโรคติดต่อระดับชาติ คณะกรรมการโรคติดต่อระดับจังหวัด มีหน้าที่ดำเนินงานตามนโยบาย ระบบและแนวทางปฏิบัติในการ เฝ้าระวังและควบคุมโรคติดต่อ ที่คณะกรรมการกำหนด โดยได้ดำเนินการจัดทำแผนปฏิบัติการเฝ้าระวัง ป้องกัน และควบคุม โรคติดต่อหรือโรคระบาด พ.ศ.๒๕๕๙-๒๕๖๑ มีกรอบระยะเวลา ๓ ปี ในระยะที่ ๑ และครบระยะในปี ๒๕๖๑ จึงได้ทบทวน ปรับปรุงแผนปฏิบัติการฯ ให้เหมาะสม สอดคล้องกับสถานการณ์ปัจจุบัน และมีความเป็นไปได้ในทางปฏิบัติ โดยแผนปฏิบัติการฯ ฉบับที่ ๒ มีกรอบระยะเวลา ๓ ปี ตั้งแต่ปี ๒๕๖๒ – ๒๕๖๔

 เพื่อให้การดำเนินการการเฝ้าระวัง ป้องกัน ควบคุมโรคและภัยสุขภาพ ตามพระราชบัญญัติโรคติดต่อ พ.ศ. ๒๕๕๘ เป็นไปตามวัตถุประสงค์ จังหวัดพระนครศรีอยุธยา จึงได้จัดทำแผนปฏิบัติการเฝ้าระวัง ป้องกันและควบคุมโรคติดต่อหรือโรคระบาด พ.ศ.๒๕๖๒-๒๕๖๔ ฉบับที่ ๒ ตามกรอบแนวทางแผนปฏิบัติการฯ ของคณะกรรมการโรคติดต่อแห่งชาติ

แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. ๒๕๖๒-๒๕๖๔

ตามพระราชบัญญัติโรคติดต่อ พ.ศ.๒๕๕๘

**นโยบายการเฝ้าระวัง ป้องกันและควบคุมโรคติดต่อ**

1. เร่งรัดการกำจัด และกวาดล้างโรคที่เป็นพันธะสัญญากับนานาชาติ และเป็นโรคที่ประเทศไทยสามารถควบคุมได้ระดับหนึ่งแล้ว
* เร่งรัดการกวาดล้างโรคโปลิโอ
* เร่งรัดการกำจัดโรคโรคมาลาเรีย โรคเรื้อน โรคเอดส์ โรคหัด โรคพิษสุนัขบ้า และโรคเท้าช้าง
1. พัฒนาระบบการป้องกันโรคติดต่ออันตรายอย่างเต็มที่ เพื่อลดโอกาสการระบาดของโรคติดต่ออันตรายในประเทศไทยให้เหลือน้อยที่สุด
2. ควบคุมโรคติดต่อประจำถิ่น (ได้แก่ ไข้เลือดออก ไข้หวัดใหญ่ มือเท้าปาก วัณโรค โรคติดต่อทางอาหารและน้ำ โรคที่ป้องกันได้ด้วยวัคซีน โรคติดต่อทางเพศสัมพันธ์ โรคติดต่อจากสัตว์สู่คน โรคที่เกิดจากจุลชีพดื้อยา โรคติดต่ออุบัติใหม่ และโรคติดเชื้อในโรงพยาบาล) ด้วยมาตรการที่มีประสิทธิภาพ เพื่อให้โรคติดต่อประจำถิ่นส่งผลกระทบต่อสุขภาวะของประชาชนให้น้อยที่สุด
3. ลดการตีตราหรือเลือกปฏิบัติต่อผู้ป่วยโรคติดต่อ

โดยการดำเนินการดังกล่าวอาศัย

* พัฒนาสมรรถนะระบบงานควบคุมโรคตามกฎอนามัยระหว่างประเทศ และวาระความมั่นคงด้านสุขภาพโลกอย่างต่อเนื่องเพื่อสร้างความมั่นคงด้านสุขภาพให้กับสังคมไทยและสังคมโลก
* การพัฒนาให้ทุกจังหวัดมีสมรรถนะสูงเพียงพอที่จะเฝ้าระวัง ป้องกัน และควบคุมโรคและภัยต่างๆได้

**ระบบหลักของดำเนินการเฝ้าระวัง ป้องกัน และควบคุมโรคติดต่อ** ประกอบด้วย ๔ ระบบหลัก ดังนี้

1. การป้องกันโรคติดต่อ (Prevention system)
2. การตรวจจับภัยจากโรคติดต่อ (Detect)
3. การควบคุมโรคติดต่อและตอบสนอง (Response)
4. ระบบสนับสนุนการปฏิบัติการ (Operation)

**ยุทธศาสตร์**

๑.นำมาตรการป้องกันโรคติดต่อที่มีประสิทธิภาพมาใช้อย่างทั่วถึง

๒พัฒนาระบบการตรวจจับโรคติดต่อให้มีความรวดเร็วและแม่นยำ

๓.ดำเนินการควบคุมโรคติดต่ออย่างรวดเร็ว เป็นระบบ มีความเป็นเอกภาพมีประสิทธิภาพและ ปลอดภัย

๔.พัฒนา/ปรับปรุงระบบสนับสนุนการดำเนินงานและบริหารจัดการ

วัตถุประสงค์

 ๑.เพื่อให้มีแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด ที่มีประสิทธิภาพ

 ครอบคลุมระบบการตรวจจับโรคติดต่อที่รวดเร็ว แม่นยำ รวมถึงมีการควบคุมโรคติดต่ออย่าง

 รวดเร็ว เป็นระบบมีประสิทธิภาพ และปลอดภัย

 ๒.เพื่อให้ระบบการป้องกันควบคุมโรค มีการบูรณาการร่วมกันทุกหน่วยงาน ทุกภาคส่วนมีส่วนร่วม

 การตัดสินใจ เพื่อร่วมขจัดกวาดล้าง ป้องกันและควบคุมโรคติดต่อ เพื่อประชาชนได้ประโยชน์

 สูงสุด และสอดคล้องกับปัญหาในพื้นที่

 ๓.เพื่อให้มีระบบบริหารจัดการ ในการดำเนินการเฝ้าระวัง ป้องกัน และควบคุมโรคติดต่อที่เหมาะสม

 เป็นไปตามกฎหมายกำหนด

แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. ๒๕๖๒-๒๕๖๔

ตามพระราชบัญญัติโรคติดต่อ พ.ศ.๒๕๕๘

สารบัญ

 หน้า

นโยบาย ระบบ ยุทธศาสตร์

ความเชื่อมโยงระหว่าง นโยบาย ระบบ แนวทางปฏิบัติ และแผนปฏิบัติการ

**แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. ๒๕๖๒-๒๕๖๔**

**แผนปฏิบัติการป้องกันโรคติดต่อ**

1. แผนปฏิบัติการกวาดล้างโปลิโอ ๑ - ๖
2. แผนปฏิบัติการกำจัดโรคหัด ๗ - ๑๑
3. แผนปฏิบัติการกำจัดโรคพิษสุนัขบ้า ๑๒ - ๒๓
4. แผนปฏิบัติการกำจัดโรคเรื้อน ๒๔ - ๓๕
5. แผนปฏิบัติการกำจัดโรคมาลาเรีย ๓๖ - ๔๓
6. แผนปฏิบัติการกำจัดโรคเท้าช้าง ๔๔ – ๔๗
7. แผนปฏิบัติการยุติปัญหาเอดส์ ๔๘ – ๕๗
8. แผนปฏิบัติการยุติปัญหาโรคติดต่อทางเพศสัมพันธ์ ๕๘ – ๖๓
9. แผนปฏิบัติการยุติปัญหาวัณโรค ๖๔ – ๗๑
10. แผนปฏิบัติการป้องกันโรคติดต่อที่ป้องกันได้ด้วยวัคซีน ๗๒ – ๘๐
11. แผนปฏิบัติการป้องกันโรคติดต่อทางอาหารและน้ำ ๘๑ – ๘๗
12. แผนปฏิบัติการป้องกันโรคติดต่อจากสัตว์สู่คน ๘๘ – ๙๕
13. แผนปฏิบัติการป้องกันโรคไข้หวัดใหญ่ ๙๖ – ๑๐๔
14. แผนปฏิบัติการป้องกันโรคติดต่อในเด็ก ๑๐๕ – ๑๑๐
15. แผนปฏิบัติการป้องกันโรคติดต่ออุบัติใหม่และโรคติดต่ออันตราย ๑๑๑ – ๑๒๙
16. แผนปฏิบัติการป้องกันโรคที่เกิดจากจุลชีพดื้อยา ๑๓๐ – ๑๓๗
17. แผนปฏิบัติการป้องกันและควบคุมโรคติดเชื้อในโรงพยาบาล ๑๓๘ – ๑๔๓
18. แผนปฏิบัติการป้องกันโรคติดต่อนำโดยยุงลาย ๑๔๔ – ๑๕๔
19. แผนปฏิบัติการป้องกันโรคติดต่อหรือโรคระบาดแมลงอื่น ๑๕๕ – ๑๕๙
20. แผนปฏิบัติการป้องกันโรคตับอักเสบจากไวรัสบี และ ซี ๑๖๐ – ๑๖๘
21. แผนปฏิบัติการด้านการดูแลรักษาผู้ป่วยโรคติดต่อ ๑๖๙ – ๑๗๔
22. แผนปฏิบัติการศูนย์ปฏิบัติการภาวะฉุกเฉินทางสาธารณสุข ๑๗๕ – ๑๘๒
23. แผนปฏิบัติการสื่อสารความเสี่ยง ๑๘๓ – ๑๙๓

แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. ๒๕๖๒-๒๕๖๔

ตามพระราชบัญญัติโรคติดต่อ พ.ศ.๒๕๕๘

**นโยบาย – ระบบ – แนวทางปฏิบัติ – แผนปฏิบัติการ**

1. เร่งรัดการกำจัด และกวาดล้างโรคที่เป็นพันธะสัญญากับนานาชาติ และเป็นโรคที่ประเทศไทยสามารถควบคุมได้ระดับหนึ่งแล้ว

1.1 เร่งรัดการกวาดล้างโรคโปลิโอ

1.2 เร่งรัดการกำจัดโรค โรคมาลาเรีย โรคเรื้อน โรคเอดส์ โรคหัด โรคพิษสุนัขบ้า และโรคเท้าช้าง

1. พัฒนาระบบการป้องกันโรคติดต่ออันตรายอย่างเต็มที่ เพื่อลดโอกาสการระบาดของโรคติดต่ออันตรายในประเทศไทยให้เหลือน้อยที่สุด
2. ควบคุมโรคติดต่อประจำถิ่น (ได้แก่ ไข้เลือดออก ไข้หวัดใหญ่ มือเท้าปาก วัณโรค โรคติดต่อทางอาหารและน้ำ โรคที่ป้องกันได้ด้วยวัคซีน โรคติดต่อทางเพศสัมพันธ์ โรคติดต่อจากสัตว์สู่คน โรคที่เกิดจากจุลชีพดื้อยา โรคติดต่ออุบัติใหม่ และโรคติดเชื้อในโรงพยาบาล) ด้วยมาตรการที่มีประสิทธิภาพ เพื่อให้โรคติดต่อประจำถิ่นส่งผลกระทบต่อสุขภาวะของประชาชนให้น้อยที่สุด
3. ลดการตีตรา หรือเลือกปฏิบัติ ต่อผู้ป่วยโรคติดต่อทุกชนิด

**นโยบาย**

ตรวจจับ

ควบคุมโรค

สนับสนุน/บริหารจัดการ

ป้องกันโรค

**ระบบ**

ดำเนินการควบคุมโรคติดต่ออย่างรวดเร็ว เป็นระบบ มีความเป็นเอกภาพ มีประสิทธิภาพ และปลอดภัย

พัฒนาระบบการตรวจจับโรคติดต่อให้มีความรวดเร็วและแม่นยำ

**ประเด็นยุทธศาสตร์**

พัฒนา/ปรับปรุงระบบสนับสนุนการดำเนินงานและบริหารจัดการ

นำมาตรการป้องกันโรคติดต่อที่มีประสิทธิภาพมาใช้อย่างทั่วถึง

การพัฒนากำลังคน

การติดตามและประเมินผล

การสนับสนุนและการบริหารจัดการ

Public Health Laboratory

การเฝ้าระวังโรค

**แนวทางปฏิบัติ**

แผนปฏิบัติการป้องกันโรค

สื่อสารความเสี่ยง

Emergency Operations Center

การดูแลรักษาผู้ป่วย

งานควบคุมโรคติดต่อระหว่างประเทศ

**แผนปฏิบัติการ**